Asterope

Asterope er en slekt av sommerfugler som hører til gruppen Biblidinae i den store familien flikvinger (Nymphalidae). Disse tropiske sommerfuglene lever i Sør- og Mellom-Amerika.

 Utseende 
Middelsstore (vingspenn 40-60 millimeter) sommerfugler med avrundede vinger. Vingenes overside har skarpe fargeflekker i blått og gult, hele vingen har en blåaktig metallglans. Forvingens underside er gulaktig med grå spiss. Bakvingens underside er lysgrå med små, svarte flekker som danner et nettmønster, de grå feltene med et blågrønt metallisk skimmer.

 Levevis 
Biblidinae er tropiske skogsinsekter som lever i regnskog. Livssyklusen er dårlig kjent, men larvene til i alle fall én av artene lever på planter i slekten Paullina (familien Sapindaceae). Sommerfuglene holder seg nær skogbunnen, men skremmes lett opp og setter seg da gjerne på kvister 3-5 meter over bakken.

 Utbredelse 
Slekten finnes i Sør-Amerika fra Colombia til det sørlige Brasil.

 Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Gruppen dagsommerfugler, Rhopalocera
 Overfamilien egentlige dagsommerfugler, Papilionoidea
 Familien flikvinger, Nymphalidae Rafinesque, 1815
 Underfamilien Biblidinae Boisduval, 1833
 Gruppen Epiphilini – 35 arter i åtte slekter, alle neotropiske
 Slekten Asterope Hübner, 1819 – sju arter
 Asterope batesii (Hewitson, 1850)
 Asterope buckleyi (Hewitson, 1869)
 Asterope degandii (Hewitson, 1858)
 Asterope leprieuri (Feisthamel, 1835)
 Asterope markii (Hewitson, 1857)
 Asterope sapphira (Hübner, 1819)
 Asterope whitelyi Salvin, 1869

 Kilder 
 d'Abrera, B. (1984) Butterflies of South America. Hill House. ISBN 0-9593639-2-0
 Wahlberg, N. og Brower, A.V.Z. (2006) Biblidinae på Tree of life 
 Butterflies of the Amazon and Andes – Asterope leprieuri 
 Markku Savela's Lepidoptera and some other life forms: Sjekkliste over artene. Hentet 28.12. 2011.

 Eksterne lenker 


Kategori:Biblidinae
Kategori:Sommerfugler formelt beskrevet i 1819
Kategori:Dyr formelt beskrevet av Jacob Hübner